Ερρίκος Χάουαρντ, 15ος κόμης του Άρουντελ

Ο Ερρίκος Φρειδερίκος Χάουαρντ, 15ος κόμης του Άρουντελ, Ιδιαίτερος Σύμβουλος (Ιρλανδίας), αγγλ.: Henry Frederick Howard, 15th Earl of Arundel, PC (Ire) (15 Αυγούστου 1608 17 Απριλίου 1652), με το όνομα λόρδος Μαλτρέιβερς μέχρι το 1640, και βαρόνος Μόουμπρεϋ από το 1640 έως το 1652, ήταν Άγγλος ευγενής, ο οποίος έμεινε στην ιστορία κυρίως για τον ρόλο του στην ανάπτυξη του κανόνα κατά των αιώνιων κληρονομιών.

 Νεανική ζωή 
Ο Άρουντελ ήταν ο δεύτερος γιος του Θωμά Χάουαρντ 14ου κόμη του Άρουντελ, και της λαίδης Αλέθια Τάλμποτ, αργότερα 13ης βαρόνης Φούρνιβαλ. Η γιαγιά του Άννα Ντέικρ, χήρα κόμισσα του Άρουντελ, κανόνισε να βαπτιστεί ο Ερρίκος ως "Φρειδερίκος Ερρίκος" στο Παλάτι του Γούντστοκ τον Οκτώβριο του 1608 με ανάδοχο την Άννα της Δανίας, σύζυγο του Ιακώβου Α΄. Τα παιδιά της βασίλισσας Ερρίκος Φρειδερίκος και Ελισάβετ Στιούαρτ, ήταν επίσης παρόντα. 

Σπούδασε στο Κολλέγιο Σαιντ Τζον στο Κέιμπριτζ, όπου και εγγράφηκε το 1624. 

 Δημόσια ζωή 
Πριν ανέλθει στο αξίωμα της ευγενείας, ο λόρδος Άρουντελ είχε υπηρετήσει ως βουλευτής του Άρουντελ στο Κοινοβούλιο της Αγγλίας από το 1628 έως το 1629. Εξελέγη ξανά για να εκπροσωπήσει το Άρουντελ τον Μάρτιο του 1640, αλλά κλήθηκε στη Βουλή των Λόρδων με διάταγμα επιτάχυνσης ως βαρόνος Μόουμπρεϋ, ένας από τους δευτερεύοντες τίτλους του πατέρα του, πριν προλάβει να αναλάβει τη θέση του. Εκπροσώπησε επίσης το Κάλαν στο Κοινοβούλιο της Ιρλανδίας το 1634.

Μετά το τέλος τού πατέρα του το 1646, έγινε κόμης του Άρουντελ και τιτουλάριος επικεφαλής της οικογένειας Χάουαρντ. Επρόκειτο να κληρονομήσει τον τίτλο ευγένειας της μητέρας του (βαρώνος Φούρνιβαλ), αλλά αυτός απεβίωσε πριν από το τέλος της, και μετά την τελευτή της το 1654 τον τίτλο κληρονόμησε ο μεγαλύτερος γιος του Θωμάς.

 Η διαδοχή σύμφωνα με τη διαθήκη 
Ο Ερρίκος προσπάθησε να ελέγξει την διαδοχή της περιουσίας του μετά το τέλος του. Προς τούτο, έθεσε στη διαθήκη του έναν μεταβαλλόμενο εκτελεστή περιορισμό, έτσι ώστε η κυριότητα ορισμένων περιουσιακών στοιχείων να περάσει στον μεγαλύτερο γιο του (ο οποίος ήταν διανοητικά ανεπαρκής) και στη συνέχεια στον δεύτερο γιο του, και η κυριότητα άλλων περιουσιακών στοιχείων να περάσει στον δεύτερο γιο του και στη συνέχεια στον τέταρτο γιο του. Το σχέδιο διαδοχής περιελάμβανε επίσης διατάξεις για τη μετατόπιση των τίτλων πολλές γενιές αργότερα, εάν συνέβαιναν ορισμένες συνθήκες.

Όταν ο δεύτερος γιος του, ο Ερρίκος, διαδέχθηκε την περιουσία του μεγαλύτερου αδελφού του, δεν ήθελε να μεταβιβάσει την άλλη περιουσία στον νεότερο αδελφό του, τον Κάρολο. Ο Κάρολος μήνυσε για να επιβάλει το συμφέρον του, και το δικαστήριο (στην προκειμένη περίπτωση, η Βουλή των Λόρδων ) έκρινε ότι μία τέτοια μεταβαλλόμενη κατάσταση δεν μπορούσε να υπάρχει επ' αόριστον. Οι δικαστές πίστευαν ότι η δέσμευση περιουσίας για πολύ καιρό πέρα από τη ζωή των ανθρώπων που ζούσαν εκείνη την εποχή ήταν λάθος, αν και η ακριβής περίοδος δεν καθορίστηκε για τα επόμενα 150 χρόνια. 

 Οικογένεια 
Ο λόρδος Άρουντελ νυμφεύτηκε τη λαίδη Ελισάβετ Στιούαρτ, κόρη του Έσμε Στιούαρτ 3ου δούκα του Λέννοξ, στις 7 Μαρτίου 1626. Απέκτησαν δέκα γιους και τρεις κόρες:

 Θωμάς, 5ος δούκας του Νόρφολκ (1626/27–1677), απεβίωσε χωρίς απογόνους.
 Ερρίκος, 6ος δούκας του Νόρφολκ (1628–1683/84), είχε απογόνους (πρόγονος του 7ου έως 9ου δούκα του Νόρφολκ).
 Φίλιππος (1629–1694), Καθολικός καρδινάλιος.
 Κάρολος (1630–1713), νυμφεύτηκε τη Μαρία Τάτερσαλ (απεβ. 1695), απέκτησε απογόνους.
 Ερρίκος Κάρολος (απεβ. 1720).
 Κάρολος, 10ος δούκας του Νόρφολκ.
 λαίδη Άννα (γενν. 1632).
 λαίδη Αικατερίνη (1634–1655).
 Τάλμποτ (γενν. 1636).
 Εδουάρδος (1637–1691), νυμφεύτηκε την Άννα Γουίλμπραχαμ και απέκτησε απογόνους.
 Φράνσις (1640–1683), απεβίωσε στο Γκέελ του Βελγίου, όπως αναφέρεται στη βιογραφία του αδελφού του καρδινάλιου Φιλίππου Χάουαρντ.
 Βερνάρδος Ι του Γκλόσοπ (1641–1717), συνταγματάρχης, νυμφεύτηκε την Αικατερίνη Τάτερσαλ (απεβ. 1727, αδελφή της συζύγου του αδελφού του Καρόλου, Μαρίας).
 Βερνάρδος ΙΙ του Γκλόσοπ (1674-1735), νυμφεύτηκε την Άννα Ρόπερ (απεβ. 1744).
 Ερρίκος του Γκλόσοπ και του Σέφιλντ (1713-1787), ο οποίος νυμφεύτηκε την Ιουλιάνα Μολινέ.
 Βερνάρδος Χάουαρντ, 12ος δούκας του Νόρφολκ (από τον οποίο κατάγονται όλοι οι επόμενοι δούκες του Νόρφολκ).
 Ερρίκος Χάουαρντ-Μολινέ-Χάουαρντ, λόρδος αναπληρωτής κόμης Στρατάρχης.
 Εδουάρδος Κάρολος, χημικός.
 Έσμε (1645–1728), είχε μία κόρη, η οποία απεβίωσε ανύπαντρη.
 λαίδη Ελισάβετ (1651–1705).
 Ιωάννης (1652–1711).

Πρόγονοι

 Αναφορές 

Δείτε επίσης
 thePeerage.com
 Παλάτι των Τυδώρ
 "Howard, Henry Frederick" . Dictionary of National Biography. London: Smith, Elder & Co. 1885–1900.

Κατηγορία:Οικογένεια Χάουαρντ (αγγλική αριστοκρατία)